stanford-oval/wikipedia huggingface dataset:
Metaforaan vetoaminen

Metaforaan vetoaminen argumentaatiovirheenä tarkoittaa argumentointia asiaan liittyvällä metaforalla. Yleisessä muodossaan metaforaan vetoaminen tapahtuu seuraavasti:
Objektilla A on metafora B'
Metaforan subjekti B on premissi argumentti C:lle
Siispä C on tosi, kun premissinä on A
Esimerkki:
Tässä argumentaatiossa metaforana on ”Jussi (A) on aasi (B')”; aasi (Equus asinis) on yleinen metafora yksinkertaisesta ja typerästä ihmisestä. Argumentin C (pitkäkorvaisuus) premissinä on ”kaikki Equus asinis -lajin edustajat” (B)), ei suinkaan ”kaikki typerät ja yksinkertaiset ihmiset (B')”. Argumentti olisi kuitenkin pätevä, mikäli kyseessä todellakin olisi Jussi-niminen Equus asinis -lajin yksilö (A) eikä ”aasi” olisi pelkkä metafora-attribuutti ihmiselle.
Minor Planet Center

Minor Planet Center (lyhenne MPC) on Smithsonian Astrophysical Observatoryssä toimiva ja Kansainvälinen tähtitieteellinen unionin suojeluksessa oleva virallinen järjestö, jonka tehtävänä on kerätä havaintodataa pikkuplaneetoista (kuten asteroideista tai transneptunisista kohteista), ja komeetoista. Minor Planet Center myös antaa pikkuplaneetoille ja komeetoille niiden väliaikaiset tunnukset.
Minortetra

| Minortetra |
| --- | --- |
 Minortetroja akvaariossa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Ylälahko::  Ostariophysi
Lahko::  Tetrakalat Characiformes
Heimo::  Tetrat Characidae
Alaheimo::  Incertae sedis
Suku::  Hyphessobrycon
Laji::  minor
Kaksiosainen nimi
 Hyphessobrycon minor  Durbin, 1909 
Katso myös
   Minortetra Wikispeciesissä   Minortetra Commonsissa 
Infobox OKNimi-testi OKIUCN-testi OK: 
Minortetra (Hyphessobrycon minor) on tetrojen (Characidae) heimoon kuuluva trooppisissa vesissä elävä kalalaji, jota pidetään monesti akvaariossa. Minortetraa tavataan ainoastaan Essequibo-joessa Guyanassa. Minortetra on kooltaan hyvin pieni ja sen maksimipituus on vain 3,1 senttimetriä. Minortetra on kaikkiruokainen. Uroskalojen selkäevä on terävämpi kuin naarailla, jotka ovat ruumiinmuodoltaan uroksia hieman pyöreämpiä.
Miehinkäinen

| Miehinkäinen |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°25′35″N, 25°15′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskupuro:  Miehinkäisenpuro Kyynämöiseen 
Järvinumero:  14.657.1.002
Mittaustietoja
Pinnankorkeus:  193,7 m  
Pituus:  750 m  
Leveys:  270 m  
Rantaviiva:  1,894 km  
Pinta-ala:  13,921 ha  
Tilavuus:  0.000059 km³ 
Keskisyvyys:  0,43 m  
Suurin syvyys:  1,2 m  
Saaria:  ei saaria 
 fiMiehinkäinen 
Miehinkäinen  on Keski-Suomessa Uuraisissa  Kotaperän lähellä sijaitseva järvi.
Maantietoa

Järvi on 750 metriä pitkä, 270 metriä leveä, ja sen pinta-ala on 13,9 hehtaaria. Järvellä ei ole kartan mukaan saaria. Järven tilavuudeksi on saatu 59 400 kuutiometriä. Sen keskisyvyys on 0,4 metriä ja suurin syvyys on 1,2 metriä. Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kylkijoen valuma-alueeseen (14.657) se kuuluu. Järven vedenpinnan korkeus on 193,7 metriä mpy.
Medgidia

| Medgidia |
| --- | --- |
 Keskustaa.
 vaakuna
 Medgidia Constanțan piirikunnan kartalla.
 Medgidia
 Koordinaatit: 44°15′1″N, 28°15′41″E 
Valtio:   Romania
Piirikunta:  Constanța
Väkiluku (2021):  34 612
 
 www.emedgidia.ro 
Infobox OKVirheellinen NIMI-arvo: 
Medgidia on kaupunki Romanian itäosassa Constanțan piirikunnassa historiallisen Dobrudzhan keskiosassa. Sen asukasluku oli vuoden 2021 lopussa 34 612. Kaupunki perustettiin Osmanien valtakunnan kaudella 1800-luvun puolivälissä krimintataaripakolaisille. Nykyisin väestön enemmistö on kristittyjä, mutta kaupungissa on myös islamilainen vähemmistö.
Maantiede

Medgidia siajitsee Itä-Romania Constanțan piirikunnassa historiallisen Dobrudzhan keskiosassa Constanțan kaupungin ja Tonavan välillä. Kaupungin kautta kulkee Tonavan–Mustanmeren kanava, jonka varrella sijaitsee Medgidian satama.
Historia

Medgidian paikalla sijaitsi alkujaan osmanien rakennuttama Karasu-niminen paikkakunta, joka sijaitsi vanhalla sotilastiellä matkalla Istanbulista Tonavan alajuoksulle ja edelleen kohti Krimin niemimaata.
Nykyinen Medgidia on suunniteltu kaupunki. Sen rakennutti paikallinen osmanien wali Said Paša Krimin sodan aikana vuonna 1854 majoittamaan pakolaisiksi päätyneitä krimintataareja. Nimensä se sai tuolloin hallinneen osmanisulttaani Abdülmecid I:n mukaan. Muutamassa kuukaudessa paikalla oli jo tuhat valmistunutta rakennusta, joihin kuului kaupungin nykypäiviin säilynyt suuri moskeija. Vuodesta 1864 lähtien Medgidia ja sen kada-alue oli osa uutta Tonavan vilayetia eli maakuntaa. Samoihin aikoihin valmistui uusi rautatie Bukarestista Constanțaan, mikä vauhditti Medgidian kasvua radan varrella.
Turkin sodan puhjetessa Medgidiassa ja sen kadan alueella asui noin 2 200 muslimia ja 1 300 muun uskon harjoittajaa. Berliinin sopimuksella alueesta tuli osa Romaniaan liitettyä Pohjois-Dobrudzhaa.
Väestö

Vuoden 2021 lopussa Medgidian asukasluku oli 34 612. Etniseltä taustaltaan 23 470 oli romanialaisia, 2 712 tataareja, 1 909 turkkilaisia ja 691 romaneja.  Uskonnoltaan 23 352 oli ortodokseja ja 5 050 muslimeja.
Tonavan–Mustanmeren kanava.
Kaupungin moskeija.
Medeu

Pikaluistelurata kuvattuna Meden padon suunnasta
Kazakstan-Mongolia
Medeu on samannimisessä laaksossa Kazakstanissa sijaitseva pikaluistelukompleksi. Se sijaitsee 1 691 metrin korkeudella merenpinnasta. Aikoinaan Medeu oli eräs nopeimmista pikaluisteluradoista maailmassa ja se on toiminut lukuisten arvokilpailujen isäntänä. Aikojen saatossa siellä on luisteltu kaikkiaan 170 maailmanennätystä.
Neuvostoliiton romahdettua Medeo jäi retuperälle, eikä siellä käyty kilpailuja pitkiin aikoihin. Vuonna 2003 se kunnostettiin täydellisesti. Vuonna 2011 siellä järjestettiin Aasian talvikisojen jääpallokilpailut ja vuonna 2012 se toimi jääpallon MM-kilpailuiden pääareenana. Kazakstan haki myös vuoden 2014 talviolympialaisia.
Rataennätykset

500 m: 36,23 – Nick Thometz
1 000 m: 1.12,05 – Nick Thometz
1 500 m: 1.52,29 – Viktor Šašerin
3 000 m: 3.56,65 – Sergei Martšuk
5 000 m: 6.49,15 – Viktor Šašerin
10 000 m: 13.54,81 – Igor Malkov
Kansainväliset arvokilpailut

Naisten pikaluistelun EM-kilpailut 1974 ja 1984
Miesten yleisluistelijoiden MM-kilpailut 1988
Jääpallon maailmanmestaruuskilpailut 2012
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive) (venäjäksi)
Metafyseaalinen vyöhyke

Metafyseaalinen vyöhyke harmaan osan päässä.
Metafyseaalinen vyöhyke on pitkän luun kasvava osa. Se sijaitsee diafyysin (luuvarren) ja epifyysin (luunpään) välissä.
Joukko vammoja ja sairauksia vaikuttaa juuri tähän luun herkkään osaan. Sen vaurioituminen kasvuiässä esimerkiksi onnettomuudessa aiheuttaa helposti kasvuhäiriöitä. 15–25 vuoden iässä metafyseaalinen vyöhyke luutuu kokonaan ja luun kasvu lakkaa.
Mike Wallace

Mike Wallace vuonna 1997.
Myron Leon (Mike) Wallace (9. toukokuuta 1918 Brookline, Massachusetts, Yhdysvallat – 7. huhtikuuta 2012 New Haven, Yhdysvallat, Connecticut, Yhdysvallat) oli yhdysvaltalainen journalisti, joka toimi 60 Minutes -makasiiniohjelman haastattelijana. Hän oli sen vakituinen toimittaja 1968–2006, mutta teki aika ajoin haastatteluja vielä pari vuotta sen jälkeenkin. Lopullisesti hän vetäytyi julkisuudesta vuonna 2008 ohitusleikkauksen jälkeen. Hän sai parikymmentä Emmy-palkintoa ja muita palkintoja.
Wallacen haastattelutyyli oli suorasukainen. Hän saattoi kysyä esimerkiksi Iranin uskonnolliselta johtajalta Ajatollah Khomeinilta, onko tämä hullu.
Wallacella oli venäjänjuutalainen sukutausta, ja hän piti itseään etnisesti juutalaisena mutta ei erityisen uskovaisena.
Monitoteutuvuus
Aiheesta muualla

Bickle, John: Multiple Realizability The Stanford Encyclopedia of Philosophy. The Metaphysics Research Lab. Stanford University. (englanniksi)
Chalmers, David & Bourget, David (toim.): Bibliography on Reduction and Multiple Realizability MindPapers. A Bibliography of the Philosophy of Mind and the Science of Consciousness. Australian National University. (englanniksi)
Jaworski, William: Multiple Realizability, Mind and The Internet Encyclopedia of Philosophy. (englanniksi)
Michael Winner

Michael Winner
Robert Michael Winner (30. lokakuuta 1935 – 21. tammikuuta 2013) oli brittiläinen toimintaelokuvien ohjaaja ja tuottaja. Hän kuoli 77-vuotiaana 21. tammikuuta 2013 pitkällisen sairauden tuomien maksaongelmien seurauksena.
Winner teki lukuisia toimintaelokuvia Charles Bronsonin kanssa, muun muassa Mestaritappaja vuodelta 1972 ja tunnetuimpana Väkivallan vihollinen vuodelta 1974. Hän myös ohjasi vuonna 1978 uudestaan klassisen Raymond Chandlerin teokseen pohjautuvan Syvä uni -elokuvan, jossa Philip Marlowena nähtiin Robert Mitchum. Muita Winnerin ohjaamia elokuvia ovat muun muassa Skorpioni vuodelta 1973, pääosissa Burt Lancaster ja Alain Delon.
Aiheesta muualla

Kuvia tai muita tiedostoja aiheesta Michael Winner Wikimedia Commonsissa
Michael Wilton

Michael Wilton
Michael Wilton (s. 23. helmikuuta 1962 San Francisco, Yhdysvallat) on yhdysvaltalainen muusikko. Hänet tunnetaan parhaiten Queensrÿche-yhtyeen perustajajäsenenä ja kitaristina. Wilton on myös säveltänyt aika ajoin Queensrÿchen kappaleita.
Aiheesta muualla

Michael Wiltonin kotisivut
Mikael Renberg

| Mikael Renberg> Henkilötiedot |
| --- | --- |
Syntynyt: 5. toukokuuta 1972 (ikä 52) Piitime, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  188 cm
Paino:  100 kg
Pelaajaura
Pääsarjaura:  1990–2009
Seurat:  Luleå HF (Elitserien) Philadelphia Flyers (NHL) Tampa Bay Lightning (NHL) Phoenix Coyotes (NHL) Toronto Maple Leafs (NHL) Skellefteå AIK (Elitserien)
NHL-varaus:  40. varaus, 1990 Philadelphia Flyers
| Mitalit> Maa:   Ruotsi.Miesten jääkiekko.MM-kisat  | Mitalit> Maa:   Ruotsi.Miesten jääkiekko.MM-kisat  | Mitalit> Maa:   Ruotsi.Miesten jääkiekko.MM-kisat  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Sveitsi 1998 | jääkiekko |  |
|  Hopeaa | Saksa 1993 | jääkiekko |  |
|  Pronssia | Saksa 2001 | jääkiekko |  |
| Nuorten MM-kisat  | Nuorten MM-kisat  | Nuorten MM-kisat  |  |
|  Hopeaa | Saksa 1992 | jääkiekko |  |
Mikael Renberg (s. 5. toukokuuta 1972 Piitime, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä.
Ura

Renberg pelasi kaudet 1989–1993 kotimaansa pääsarjan Elitserienin Luleå HF:ssä. Philadelphia Flyers varasi Renbergin vuoden 1990 NHL:n varaustilaisuudessa toisella kierroksella varausvuorolla 40.
Renberg edusti Philadelphiaa neljä kautta. Philadelphiassa hän pelasi kuuluisassa Legion of Doom -hyökkäysketjussa yhdessä John LeClairin ja Eric Lindrosin kanssa. Renberg pitää hallussaan myös Philadelphian tulokkaiden piste-ennätystä kaudelta 1993–1994 tehtyään runkosarjan 83:ssa ottelussa tehopisteet 38+44=82, tästä huolimatta Martin Brodeur voitti NHL:n parhaalle tulokkaalle jaettavan Calder Trophyn.
Neljän Philadelphia-kauden jälkeen Renberg siirtyi Tampa Bay Lightningiin vaihdossa useisiin ensimmäisen kierroksen varausoikeuksiin. Puolitoista vuotta myöhemmin Renberg palasi Philadelphiaan, kun Tampa Bay vaihtoi hänet ja Daymond Langkow´n Philadelphian Mike Sillingeriin ja Chris Grattoniin.
Kaudella 1999–2000 Renberg siirtyi Phoenix Coyotesiin vaihdossa Rick Tocchetiin. Renberg pelasi Phoenixissa 10 ottelua runkosarjassa tehopistein 2+4=6.
Kaudeksi 2000–2001 Renberg palasi yhden kauden ajaksi Luleåån. Seuraavaksi kaudeksi hän palasi NHL:ään tehtyään sopimuksen Toronto Maple Leafsin kanssa. Kolmen Torontossa vietetyn kauden jälkeen Renberg palasi jälleen Ruotsiin ja pelasi Elitserienissä Luleån lisäksi Skellefteå AIK:ssa ennen kuin lopetti uransa kauden 2008–2009 jälkeen.
Saavutukset

Kultaa nuorten euroopanmestaruuskilpailuissa 1990.
Vuoden 1993 maailmanmestaruuskilpailuiden tähdistökentällisessä.
Pelle Lindbergh Memorial (Philadelphian kauden kehittynein pelaaja) 1994.
Yanick Dupre Memorial (Philadelphian herrasmiespelaaja) 1995.
Viking Award (NHL:n paras ruotsalainen) 1995.
Kultaa vuoden 1998 jääkiekon maailmanmestaruuskilpailuissa.
Elitserienin vuoden pelaaja 2001.
Valittu ruotsalaisten pelaajien tähdistökentälliseen vuosina 1993, 1995, 2001
Mike Weinberg

Michael Andrew ”Mike” Weinberg (s. 16. helmikuuta 1993 Los Angeles) on yhdysvaltalainen entinen lapsinäyttelijä, joka esitti pääosaa Kevin McCallisterina vuoden 2002 televisioelokuvassa Yksin kotona 4. Hän on esiintynyt myös muutamissa televisiosarjoissa, kuten Seitsemäs taivas 2001–2002 ja  Line of Fire 2003–2004. Viimeisimmän roolinsa Weinberg on tehnyt Zackin ja Codyn viiden tähden elämää -sarjassa vuonna 2006.
Hän syntyi Los Angelesissa Dana ja Larry Weinbergille. Myös hänen vanhempi veljensä Matt Weinberg on esiintynyt lapsinäyttelijänä.
Aiheesta muualla

Mike Weinberg Internet Movie Databasessa. (englanniksi)
Lev Tahor

Lev Tahor ( hepr. ‏לֵב טָהוֹר‎   , lit. "puhdas sydän") on äärijuutalainen lahko   jonka Shlomo Helbrans perusti vuonna 1988. Usein kuvailtu kultiksi. Se koostuu noin 200–300 jäsenestä.  Ryhmä noudattaa fundamentalistista juutalaista käytäntöä ja noudattaa omia epätyypillisiä juutalaisen lain tulkintojaan, mukaan lukien käytännöt, kuten pitkät rukousistunnot, teini-ikäisten väliset avioliitot ja päästä varpaisiin mustat peitteet tytöille ja naisille kolmen vuoden iästä alkaen.   [6] Ryhmää on syytetty sieppauksesta, seksuaalisesta hyväksikäytöstä ja lasten hyväksikäytöstä .
Ryhmä on muuttanut usein, sillä se sijaitsi Israelissa vuosina 1988-1990, Yhdysvalloissa vuosina 1990-2000, Israelissa vuosina 2000-2003, Kanadassa vuosina 2003-2013, Guatemalassa vuonna 2013 (Kanadasta paon jälkeen),  Meksikossa noin 2017 lähtien ja vuoden 2021 lopusta lähtien Romaniassa  sekä Bosnia ja Hertsegovina .  Helmikuusta 2022 lähtien he ovat olleet läsnä myös Pohjois-Makedoniassa .  He muuttavat usein yrittäessään paeta valtion lastensuojeluvirastoja.
Minori

| Minori |
| --- | --- |
 Minori sijaitsee lahden pohjukassa Salernonlahden pohjoisrannalla.
 vaakuna
 Minori
 Koordinaatit: 40°38′58″N, 14°37′39″E 
Valtio:  Italia
Alue:  Campania
Maakunta:  Salerno
Pinta-ala:  
 – Kokonaispinta-ala:  2,66 km²
Korkeus:  0–625 m
Väkiluku (31.12.2015):  2 752
 – Väestötiheys:  1 035 as./km²
 
 www.comune.minori.sa.it 
Infobox OKVirheellinen NIMI-arvo: 
Minori on kunta Salernon maakunnassa, Campanian alueella Italiassa, noin 30 km Napolista kaakkoon. Se sijaitsee Sorrenton niemimaalla, Salernonlahden pohjoisrannalla. Kunnassa on vajaat 3 000 asukasta, ja sen pinta-ala on 2,66 neliökilometriä.
Minori on osa Amalfin rannikkoa (ital. Costiera Amalfitana), joka on Unescon maailmanperintökohde.
Aiheesta muualla

Kuvia tai muita tiedostoja aiheesta Minori Wikimedia Commonsissa
Salernon maakunta
Acerno | Agropoli | Albanella | Alfano | Altavilla Silentina | Amalfi | Angri | Aquara | Ascea | Atena Lucana | Atrani | Auletta | Baronissi | Battipaglia | Bellizzi | Bellosguardo | Bracigliano | Buccino | Buonabitacolo | Caggiano | Calvanico | Camerota | Campagna | Campora | Cannalonga | Capaccio | Casal Velino | Casalbuono | Casaletto Spartano | Caselle in Pittari | Castel San Giorgio | Castel San Lorenzo | Castelcivita | Castellabate | Castelnuovo Cilento | Castelnuovo di Conza | Castiglione del Genovesi | Cava de’ Tirreni | Celle di Bulgheria | Centola | Ceraso | Cetara | Cicerale | Colliano | Conca dei Marini | Controne | Contursi Terme | Corbara | Corleto Monforte | Cuccaro Vetere | Eboli | Felitto | Fisciano | Furore | Futani | Giffoni Sei Casali | Giffoni Valle Piana | Gioi | Giungano | Ispani | Laureana Cilento | Laurino | Laurito | Laviano | Lustra | Magliano Vetere | Maiori | Mercato San Severino | Minori | Moio della Civitella | Montano Antilia | Monte San Giacomo | Montecorice | Montecorvino Pugliano | Montecorvino Rovella | Monteforte Cilento | Montesano sulla Marcellana | Morigerati | Nocera Inferiore | Nocera Superiore | Novi Velia | Ogliastro Cilento | Olevano sul Tusciano | Oliveto Citra | Omignano | Orria | Ottati | Padula | Pagani | Palomonte | Pellezzano | Perdifumo | Perito | Pertosa | Petina | Piaggine | Pisciotta | Polla | Pollica | Pontecagnano Faiano | Positano | Postiglione | Praiano | Prignano Cilento | Ravello | Ricigliano | Roccadaspide | Roccagloriosa | Roccapiemonte | Rofrano | Romagnano al Monte | Roscigno | Rutino | Sacco | Sala Consilina | Salento | Salerno | Salvitelle | San Cipriano Picentino | San Giovanni a Piro | San Gregorio Magno | San Mango Piemonte | San Marzano sul Sarno | San Mauro Cilento | San Mauro La Bruca | San Pietro al Tanagro | San Rufo | San Valentino Torio | Sant’Angelo a Fasanella | Sant’Arsenio | Sant’Egidio del Monte Albino | Santa Marina | Santomenna | Sanza | Sapri | Sarno | Sassano | Scafati | Scala | Serramezzana | Serre | Sessa Cilento | Siano | Sicignano degli Alburni | Stella Cilento | Stio | Teggiano | Torchiara | Torraca | Torre Orsaia | Tortorella | Tramonti | Trentinara | Valle dell’Angelo | Vallo della Lucania | Valva | Vibonati | Vietri sul Mare
Mike Weber

| Mike Weber |
| --- | --- |

Henkilötiedot
Syntynyt: 16. joulukuuta 1987 (ikä 36) Pittsburgh
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  96 kg
Sarja:  NHL
Pelaajaura
Pääsarjaura:  2007–2018
Seurat:  Buffalo Sabres Washington Capitals
NHL-varaus:  57. varaus, 2006 Buffalo Sabres
Mike Weber (s. 16. joulukuuta 1987) on yhdysvaltalainen jääkiekkoilija, joka pelasi NHL:ää Buffalo Sabresissa ja viimeisellä kaudellaan Washington Capitalsissa.
Ura

Weber varattiin Buffalo Sabresiin sijalla 57 vuonna 2006. Hän pelasi ennen sitä OHL-joukkueissa Windsor Spitfires ja Barrie Colts. Hän aloitti ammattilaisuransa kaudella 2007–2008 Buffalon farmiseura Rochester Americansissa. Hänet kutsuttiin kaksi kertaa kauden aikana Buffaloon. Kolmannen kerran hänet kutsuttiin maaliskuussa 2008, jolloin hän teki ensimmäisen pisteensä NHL:ssä syöttäessään maalin kotikaupunkinsa joukkuetta Pittsburgh Penguinsia vastaan. Hän teki ensimmäisen maalinsa 28. joulukuuta 2010 Edmonton Oilersia vastaan. Hän ei ole sukua Nashville Predatorsin puolustaja Shea Weberille tai Vancouver Canucksin puolustaja Yannick Weberille, vaikka kaikki käyttävät pelinumeroa kuusi ja ovat puolustajia.
5. heinäkuuta 2011 Weber teki Buffalon kanssa monivuotisen sopimuksen.
Weber sai kauden 2011–2012 plus/miinus -saldokseen -19. Buffalo ei onnistunut pääsemään kaudella pudotuspeleihin.
Kaudella 2012–2013 Weber paransi pisteitään pitkäaikaisen parhaan ystävänsä Steve Ottin hankinnan jälkeen. Weber vakiinnutti itsensä Buffalon nuoren puolustuksen johtajana ja hänestä tuli fanien suosikki Buffalossa, vaikka joukkue jäikin toisen kerran putkeen pudotuspelien ulkopuolelle. Weber sai Buffaloon kolmen vuoden ja viiden miljoonan dollarin jatkosopimuksen.
Käännös suomeksi
Michael Wilding

Michael Wilding elokuvan Esirippu laskee trailerissa.
Michael Charles Gauntlet Wilding (23. heinäkuuta 1912 Leigh-on-Sea, Essex, Englanti – 8. heinäkuuta 1979 Chichester, West Sussex, Englanti) oli brittiläinen näyttelijä.
Wilding syntyi vuonna 1912 Englannissa. Hän loi nuorena uraa kaupallisena taiteilijana, kunnes hän liittyi lontoolaisen elokuvastudion riveihin vuonna 1933. Tällöin alkoi hänen neljän vuosikymmenen pituinen näyttelijän ura sekä näyttämöllä että elokuvissa.
Wilding nähtiin urallaan sekä brittiläisissä että yhdysvaltalaisissa elokuvissa. Hänet nähtiin mm. Alfred Hitchcockin elokuvissa Kauriin merkeissä (1949) ja Esirippu laskee (1950). Elokuvassa Sinuhe, egyptiläinen (1954) hän tulkitsi faarao Ekhnatonia, sekä hänet nähtiin tämän lisäksi mm. elokuvissa En unohda sinua koskaan (1953) ja Suzie Wongin maailma (1960). Wilding näytteli vielä muutamissa elokuva- ja televisiotuotannoissa 1970-luvun alkupuolelle asti.
Pitkästä näyttelijänurastaan huolimatta hänet muistettiin kenties parhaiten näyttelijätär Elizabeth Taylorin toisena aviomiehenä (vuosina 1952–1957), ja heille syntyi kaksi lasta. Wilding oli naimisissa kaikkiaan neljästi. Epilepsiaa sairastanut Wilding menehtyi 66-vuotiaana kaatumisen aiheuttamiin päävammoihin.
Valikoitu filmografia

Meri on kohtalomme (1942)
Särkynyt onni (1946)
Ihanneaviomies (1947)
Kauriin merkeissä (1949)
Esirippu laskee (1950)
Vakka kantensa valitsee (1951)
En unohda sinua koskaan (1953)
Sinuhe, egyptiläinen (1954)
Lasikenkä (1955)
Tulipunainen viitta (1955)
Ilmiantaja (1959)
Suzie Wongin maailma (1960)
Paljastettu terä (1961)
Villi nuoriso (1968)
Waterloo (1970)
Aiheesta muualla

Michael Wilding Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Michael Wilding (actor)
Käännös suomeksi
Mikael Persbrandtin filmografia

Mikael Persbrandt elokuvan Hamilton: Kansakunnan puolesta ensi-illassa 2012.
Tämä on Mikael Persbrandtin filmografia.
Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1995 | Sommaren | Sommaren | Peter |
| 1996 | Ellinors bröllop | Ellinors bröllop | C-O |
| 1997 | Luonnon soturi | Jag är din krigare | Hjorth |
| 1997 | 9 millimeter | 9 millimeter | Konstantin |
| 1997 | Pinnan alla | Under ytan | Roffe |
| 1998 | Viimeinen sopimus | Sista kontraktet | Roger Nyman |
| 1998 | Hela härligheten | Hela härligheten | Glenn |
| 1999 | Irralliset | Vuxna människor | Georg |
| 1999 | Dödlig drift | Dödlig drift | Andreas Persson |
| 2000 | Gossip | Gossip | Åke Frigårdh |
| 2001 | Sudenkorento | Øyenstikker | Kullman |
| 2002 | Alla älskar Alice | Alla älskar Alice | Johan Lindberg |
| 2003 | Ryöstäjät | Rånarna | Frank |
| 2004 | Dag och natt | Dag och natt | Thomas |
| 2004 | Tre solar | Tre solar | Ulf |
| 2005 | Bang Bang Orangutang | Bang Bang Orangutang | Åke |
| 2005 | Som man bäddar... | Som man bäddar… | Jocke |
| 2006 | Tukeva taskuvaras | Tjocktjuven | Pappi |
| 2006 | Etsintä | Sök | Björn |
| 2006 | One Way | One Way | Tomas Gaal |
| 2007 | Aurinkomyrsky | Solstorm | Thomas Söderberg |
| 2007 | Gangster | Gangster | Thomas |
| 2008 | Himlens hjärta | Himlens hjärta | Lars |
| 2008 | Kautokeinon kapina | Kautokeino-opprøret | Carl Johan Ruth |
| 2008 | Ikuistetut hetket | Maria Larssons eviga ögonblick | Sigfrid Larsson |
| 2010 | Kosto | Hævnen | Anton |
| 2011 | Stockholm Östra | Stockholm Östra | Johan |
| 2011 | Någon annanstans i Sverige | Någon annanstans i Sverige | Stefan |
| 2012 | Hypnotisoija | Hypnotisören | Erik Maria Bark |
| 2012 | Hamilton: Kansakunnan puolesta | Hamilton: I nationens intresse | Carl Hamilton |
| 2012 | Hamilton: Men inte om det gäller din dotter | Hamilton: Men inte om det gäller din dotter | Carl Hamilton |
| 2013 | Mig äger ingen | Mig äger ingen | Hasse |
| 2013 | Hobitti – Smaugin autioittama maa | The Hobbit: The Desolation of Smaug | Beorn |
| 2014 | The Salvation | The Salvation | Peter Jensen |
| 2014 | Hobitti – Viiden armeijan taistelu | The Hobbit: The Battle of the Five Armies | Beorn |
| 2014 | En du elsker | En du elsker | Thomas Jacob |
| 2017 | King Arthur: Legend of the Sword | King Arthur: Legend of the Sword | Kjartan |